Gary Oldman

Leonard Gary Oldman (* 21. März 1958 in New Cross, London) is en britischen Schauspeler un Filmproduzent.

 Leven un Wark 
Oldman is de Söhn vun en Schweißer un en Huusfro. Optogen weer he vun sien Mudder un sien beiden Süstern, vun wegen dat sien Vadder vun wegen siene Alkoholkrankheit tomeist nich togegen weer. Invt Öller vun sössteihn Johren is he vun de School afgahn, hett aver in de Tiet blangen sien Arbeit in en Sportfackladen veel Literatur leest un sik sülvst dat Klavierspelen bibröcht. 

Över den Schauspeelschoolmeester Roger Williams is he an’t Theater kamen. He hett em sülvst den eersten Theater-Ünnerricht geven. Mit en Stipendium künn he dat Rose Bruford Drama College besöken. In’t Johr 1979 hett he an’t Royal Court Theatre in London sien Loopbahn as Theaterschauspeler anfungen. 1985 is he för The Pope’s Wedding mit den Fringe Award as besten Nawassschauspeler un mit den Drama Magazine Award as besten Schauspeler uttekent worrn.

In de 1980er Johren hett he bi de BBC ok eerste Insichten vör de Kamera wunnen. Toeerst hett he in teemlich unbekannte Filmen mitspeelt un is denn wedder an’t Theater wesselt, bit he 1986 mit Sid and Nancy sien eersten Kinofilm harr, de över Sid Vicious, den Bassisten vun de Sex Pistols güng. De authentische Intrepretatschoon vun sien Rull is vun de Kritik loovt worrn. Sien nächsten grötteren Kino-Spood harr he 1991 mit den Polit-Thriller JFK, in den he Lee Harvey Oswald spelen de, de John F. Kennedy ümbrocht hebben schall. Siet de Tiet hett he dat Image vun den Bösen, den he dorna in vele annere Filmen wedder speelt hett. In de Verfilmen vun de Harry-Potter-Reeg hett Oldman de Rull Sirius Black speelt, wat för em mol en Rull vun de Goden weer. Toletzt weer he in de Batman-Filmen Batman Begins un The Dark Knight vun den Speelbaas Christopher Nolan to sehn.

Oldman is dorför bekannt, dat he sien Rullen mit ünnerscheedliche Akzenten utboet. In Interviews un buten de Filmen snackt he mit’n Cockney-Dialekt, mit den he opwossen is. Gary Oldman weer Enn vun de 1980er Johren mit Lesley Manville verheiraat un hett en Söhn mit ehr. Vun 1990 bit 1992 harr he en Eh mit Uma Thurman un bi de Dreiharbeiten to Immortal Beloved, in den he de Komponisten Ludwig van Beethoven speelt hett, hett he mit de Schauspelersche Isabella Rossellini anbannelt, mit de he sik 1994 verlöövt hett. Man, twee JOhren later sünd se wedder uteneen gahn.tiscali.co.uk Gary Oldman Biography, Siet 10 Vun 1997 bit 2001 weer he tosamen mit de US-amerikaanschen Fotograafsche Donya Fiorentino, mit de he twee Söhnen hett. Vun 2002 bit 2005 leev he tohopen mit de Schauspelersche Ailsa Marshall.tiscali.co.uk Gary Oldman Biography, Siet 14 An’n 31. Dezember 2008 hett Oldman de Singersche Alexandra Edenborough heiraat.Gary Oldman marries fourth wife Alexandra Edenborough, telegraph.co.uk Oldman weer tietwies wegen Alkoholproblemen in en Afwennklinik.

 Filmografie (Utwahl) 
 Johr Titel Synchroonsnacker 1986 Sid and Nancydt.: Sid und Nancy Thomas Petruo 1987 Prick Up Your Earsdt.: Das stürmische Leben des Joe Orton Benjamin Völz 1988 Criminal Lawdt.: Der Frauenmörder Joachim Tennstedt 1989 Chattahochee Torsten Sense 1990 Rosencrantz & Guildenstern are deaddt.: Rosencrantz und Güldenstern sind tot Stephan Schwartz 1990 State of Gracedt.: Im Vorhof der Hölle Thomas Petruo 1991 JFKdt.: JFK – Tatort Dallas Thomas Petruo 1992 Bram Stoker’s Draculadt.: Bram Stokers Dracula Christian Brückner 1993 True Romance Thomas Petruo 1993 Romeo is Bleeding Thomas Petruo 1994 Léondt.: Leon – Der Profi Thomas Petruo 1994 Immortal Beloveddt.: Ludwig van B. Rüdiger Joswig 1995 Murder in the Firstdt.: Murder in the First – Lebenslang in Alcatraz Till Hagen 1995 The Scarlet Letterdt.: Der Scharlachrote Buchstabe Rüdiger Joswig 1996 Basquiat Ulrich Frank 1997 Air Force One Udo Schenk 1997 The Fifth Elementdt.: Das Fünfte Element Udo Schenk 1998 Lost in Space Udo Schenk 1998 Quest for Camelotdt.: Das magische Schwert  Die Legende von Camelot  Joachim Hübner (Singen)K. Dieter Klebsch (Spreken) 1999 Jesus, Feernsehndt.: Die Bibel – Jesus Bernd Vollbrecht 2000 The Contenderdt.: Rufmord – Jenseits der Moral Ulrich Frank 2001 Hannibal Lutz Mackensy 2002 Interstate 60: Episodes of the Roaddt.: Interstate 60 Udo Schenk 2003 Sindt.: Sin – Der Tod hat kein Gewissen Udo Schenk 2003 Tiptoes Udo Schenk 2004 Dead Fish   2004 Harry Potter and the Prisoner of Azkabandt.: Harry Potter und der Gefangene von Askaban Pierre Peters-Arnolds 2005 Batman Begins Udo Schenk 2005 Harry Potter and the Goblet of Firedt.: Harry Potter und der Feuerkelch Pierre Peters-Arnolds 2006 Bosque de sombrasdt.: Backwoods – Die Jagd beginnt Udo Schenk 2007 Harry Potter and the Order of the Phoenixdt.: Harry Potter und der Orden des Phönix Pierre Peters-Arnolds 2008 The Dark Knight Udo Schenk 2009 The Unborn Udo Schenk 2009 A Christmas Caroldt.: Eine Weihnachtsgeschichte Udo Schenk 2009 Planet 51, Stimm Udo Schenk 2010 The Book of Eli Udo Schenk 2011 Harry Potter and the Deathly Hallows: Part 2dt.: Harry Potter und die Heiligtümer des Todes. Teil 2 Pierre Peters-Arnolds 2011 Red Riding Hooddt.: Red Riding Hood – Unter dem Wolfsmond Udo Schenk 2011 Tinker Tailor Soldier Spydt.: Dame, König, As, Spion Udo Schenk 2012 The Dark Knight Rises Udo Schenk 2013 Paranoia)dt.: Paranoia – Riskantes Spiel Udo Schenk 2014 RoboCop Udo Schenk 2014 Dawn of the Planet of the Apesdt.: Planet der Affen: Revolution Udo Schenk 2015 Child 44dt.: Kind 44 Udo Schenk 2016 Criminaldt.: Das Jerico-Projekt: Im Kopf des Killers Udo Schenk 2017 The Space Between Usdt.: Den Sternen so nah Udo Schenk 2017 Darkest Hourdt.: Die dunkelste Stunde Udo Schenk

 Utteken 
För siene Filmarbeiten is Oldman wiet över hunnert mol för Priesen un Utteken vörslahn wesen. Uttekent worrn is Oldmann bit hüüt mit meist 60 Priesen, so as:
 1987: mit den Evening Standard British Film Award in de Kategorie Best Needorsteller för Sid and Nancy
 1988: mit den ALFS Award in de Kategorie Dorsteller vun’t Johr för Prick Up Your Ears
 1993: mit den Saturn-Pries in de Kategorie Best Schauspeler för Bram Stoker’s Dracula
 1998: mit den BAFTA Film Award in de Kategorie Best Originaldreihbook för Nil by Mouth
 1998: mit den Alexander Korda Award för den Besten britischen Film för Nil by Mouth
 1998: mit den Empire Award in de Kategorie Best Debut för Nil by Mouth
 2001: mit den Alan J. Pakula Award för The Contender
 2001: mit den Master Screen Artist Tribute
 2009: mit den People’s Choice Award in de Kategorie Best Besetten för The Dark Knight
 2018: mit den Oscar in de Kategorie Best Hööftdorsteller för The Darkest Hour
 2018: mit den Golden Globe in de Kategorie Best Hööftdorsteller – Drama för The Darkest Hour
 2018: mit den BAFTA Film Award in de Kategorie Best Hööftdorseller för The Darkest Hour

 Borns 


 Weblenken 


 Gary Oldman in de Düütschen Natschonalbökeree

Kategorie:Schauspeler
Kategorie:Filmproduzent
Kategorie:Börger von Grootbritannien
Kategorie:Mann
Kategorie:Boren 1958